**SUSITARIMAS DĖL PAPILDOMŲ IR (AR) NEATLIEKAMŲ DARBŲ NR. 1**

**PRIE 2024-05-21 SUTARTIES NR. S-505**

2024-09-24

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“**,atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-05-21 Šalys sudarė pirkimo sutartį Nr. S-505 „Krašto kelio Nr. 168 Klaipėda–Kretinga ruožo nuo 7,31 iki 8,53 km ruožo kapitalinis remontas nutiesiant pėsčiųjų taką ir įrengiant apšvietimą“ (toliau – **Sutartis**), projekte „Valstybinės reikšmės krašto kelio Nr. 168 Klaipėda–Kretinga ruožo nuo 7,31 iki 8,53 km ruožo kapitalinis remontas nutiesiant pėsčiųjų taką ir įrengiant apšvietimą“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, Rangovas informavo Užsakovą, kad remiantis projektuotojų pateiktais patikslintais projektiniais sprendiniais, esamo medžio ties PK 6+63 išsaugojimui, kito tipo negu numatyta projekte saugių apšvietimo atramų įrengimui, bei vadovaujantis projekto rengimo metu atlikta geologinių tyrinėjimų ataskaita, kurioje numatyta papildoma priemonė, drenažo tranšėjos kasimas geresniam sankasos sausinimui, atsirado poreikis atlikti papildomus ir (ar) neatliekamus darbus (detalizuoti **Priede Nr. 01**), kurių kaina sudaro **2 640,95 Eur** be PVM;
4. Sutarties XIIskyriaus „Papildomi darbai ir neatliekami darbai. Sutarties keitimo tvarka“ nuostatomis Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 1 dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 3 351,28 Eur (trys tūkstantis trys šimtai penkiasdešimt vienas euras, 28 ct).
   2. papildomų darbų kaina be PVM yra 2 769,65 Eur (du tūkstančiai septyni šimtai šešiasdešimt devyni eurai, 65 ct).
   3. 21 proc. PVM yra 581,63 Eur (penki šimtai aštuoniasdešimt vienas euras, 63 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 155,73 Eur (vienas šimtas penkiasdešimt penki eurai, 73 ct).
   2. neatliekamų darbų kaina be PVM yra 128,70 Eur (vienas šimtas dvidešimt aštuoni eurai, 70 ct).
   3. 21 proc. PVM yra 27,03 Eur (dvidešimt septyni eurai, 03 ct).
3. Šalys susitaria dėl bendros darbų vertės (kainos):
   1. bendra darbų vertė (kaina) su PVM yra 3 195,55 Eur (trys tūkstančiai vienas šimtas devyniasdešimt penki eurai 55 ct.).
   2. bendra darbų vertė (kaina) be PVM yra 2 640,95 Eur (du tūkstančiai šeši šimtai keturiasdešimt eurų 95 ct.).
   3. 21 proc. PVM yra 554,60 Eur (penki šimtai penkiasdešimt keturi eurai 60 ct.).
4. Šalys susitaria pakeisti Sutarties 12 punkte numatytą sutarties kainą ir išdėstyti punktą nauja redakcija:

„12. Pradinė Sutarties vertė (taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, 2.11. papunktyje) bus lygi laimėjusio tiekėjo pasiūlymo kainai be PVM, apskaičiuotai sudauginus darbų kiekius iš laimėjusio tiekėjo pasiūlytų įkainių: 628 796,35 (šeši šimtai dvidešimt aštuoni tūkstančiai septyni šimtai devyniasdešimt šeši eurai 35 ct) EUR be PVM, 21 proc. PVM yra 132 047,23 (vienas šimtas trisdešimt du tūkstančiai keturiasdešimt septyni eurai 23 ct), 760 843,58 (septyni šimtai šešiasdešimt tūkstančių aštuoni šimtai keturiasdešimt trys eurai 58 ct) EUR su PVM.“

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: *3 195,55 Eur* (su PVM). Galutinė Sutarties kaina yra*: 760 843,58 Eur* (su PVM).
2. Šalys susitaria, kad dėl papildomų darbų nesuteikiamas papildomas darbų atliko terminas.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą  bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:
   1. 04.1\_Darbų pakeitimo aktas Nr. 1.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85 LT-02120 Vilnius  Įmonės kodas 121949798  PVM mokėtojo kodas LT219497917  Telefonas +370 5 215 2050  El. paštas eurovia@eurovia.lt  A.s. LT36 2140 0300 0060 9614  AB „Luminor Bank“  Dokumentą pasirašantis įgaliotas bendrovės darbuotojas |
|  |  |
|  |  |